Portal:Fiji Hindi

__NOTOC__  __NOEDITSECTION__

 Fiji Hindi 
Fiji Hindi (Devanagari: फ़िजि हिन्दी), jiske Fiji Baat, Fiji Hindustani, Fijian Hindi aur Fijian Hindustani ke naam se bhi jaana jjawe hae, ek bhasa hae jisme Fiji ke Hindustani log baat kare hae. Ii bhasa Awadhi aur Bhojpuri me se banaa hae aur dher sabd duusra Hindustani bhasa me se bhi lewa gais hae. Fiji Hindi ke dher sabd Kaiviti aur English bhasa me se bhi lewa gais hae. Dher sabd khaali Fiji me kaam me lawa jaawe hae. Girmitya logan ii bhasa ke Fiji Baat bolat rahin. Ii bhasa thora Pacific Island ke rakam se baat karaa jae hae aur iske India ke log samaghe nai sake hae. Bhasa wale expert log batawe hae ki Fiji Hindi ek aapan dhang ke bhasa hae jisme apan dhang ke sabd hae. (aur...)

 Fiji Hindi me ginti Fiji Hindi me ginti jaada kar ke shudh Hindi (nai to Urdu) ke rakam hae lekin biit gay 125 saal me kuch badal gais hae. Isme English ke bhi asar hae.

Das se kamti ginti gine ke khatir Hindi sabd kaam me lawa jaae hae, lekin bole me thora antar hae. Das se jaada ginti gine ke khatir English sabd kaam me lawa jae hae. Jada umar wale Fiji ke Hindustani, aur jon gaon me rahe hae, 20 talak Hindi me gine sake hae.  Fiji Hindi aur sudh Hindi me dui antar hae: Fiji Hindi me number 6 ke chhe bola jae hae lekin shudh Hindi me chhah bola jae hae. Fiji Hindi me 2 ke dui bola jaye hae lekin shudh Hindi me do bola jawe hae. 

20 se jaada number bole ke khatir English style kaam me lawa jaye hei. Jaise ki 21 Fiji Hindi me biis aur ek ( बिस और एक) hei aur 37  tiis aur saat ( तिस और सात) hae. Fiji Hindi me sau (100) aur hajaar (1,000) ke bhi kaam me lawa jjawe hae lekin isse barra number ke khatir English ke kaam me lawa jaawe hae; jaise ki million (1,000,000), lakh (100,000) aur karrorr (10,000,000) ke jagha. (Aur dekho ...)  Fiji Hindi me sau sab se jaada kaam me laae jaae waala sabd    Fiji Hindi me English sabd |-
|  Fiji Hindi me Kaiviti sabd <div id="mp-dyk"> Fiji Hindi me Urdu sabd <div id="mp-dyk"> Likhe ke dhang   Fiji Hindi pe book   Fiji Hindi filam  
 Duusra des me Fiji Hindi 
270px|left
Bagal me uu des ke chhapa me rang bharaa gais hae jisme Fiji Hindi me baat kare waala log rahe hae. Ii chaar khaas des hae Australia, New Zealand, United States aur Canada. 1960s se Fiji ke Hindustani log duusra des me jaae ke rahe lagin. Ii logan jaada kar ke economic migrant rahin. Ii logan ke kamti se kamti pahila aur duusra generation aapan bhasa, Fiji Hindi ke jinda rakkhe rahin. 1987 ke coup ke dher Hindustani log Fiji se duusra des, khaas kar ke Australia  aur New Zealand chalaa gain. Abhi duusra des ke kuchh jagha, jaise ki Auckland, Sydney, Vancouver au California, me etna Fiji ke Hindustani log hoe gain hae ki Fiji Hindi bhasa huan pe bhi Fiji ke rakam kaam me lawa jaae lagaa hae. Ii sab jagha me Fiji Hindi radio station, clubs aur dharmik organisation hae. Aur des jisme Fiji Hindi me baat kare waala log hae me England aur Tonga hae. (aur...)

Category:Fiji Hindi